અમેરિકામાં સુવોયા કાઉન્ટીમાં આવેલ પેટાલુમા ખાતે સંચિાઈ માટે ત્રણ એકરનું તળાવ આવેલું છે. તેની ફરતે દ્રાક્ષવાટિકાઓ છે. તેના પર એક તરાપા જેવી હોડીઓને સેતુ લંગરથી બાંધેલો છે. તેના પર ૧૪૪ સોલર પેનલ છે. તે સૌરઊર્જાને ઝીલે છે અને તેનું વિદ્યુત ઊર્જામાં આવી બીજી સૌર પેનલોની હારમાળા તેની ઉત્તર દિશાથી ૩૫ માઈલના અંતરે નાથા-વેલીની મઘ્યે ૯૯૪ સૌર પેનલો ‘ફાર નિએન્ટે વાઈનરી’ની તળાવડીની સપાટી પર આવરણની જેમ પથરાયેલ છે. જે કંપનીએ આ બે સૌર પેનલોની હારમાળાને સ્થાપિત કરી તે એસપીજી સોલર તેમજ ઓસ્ટ્રેલિયાની સનએન્જી તથા ઇઝરાયેલની સોલારિસ સીનેર્જી છે. આ કંપનીઓ ખેતીવાડીની તળાવડીઓ, ખાણની તળાવડીઓ, જળવિદ્યુત મથકના જળાશયો અને નહેરો પર સૌર પેનલો પાથરીને સૌર વિદ્યુત ઊર્જાનું બજાર ઊભું કરવા માગે છે. સૌર પેનલોના એકવા ફાર્મે મ્યુનિસિપલ પાણી પૂરવઠા સંસ્થાઓ, ખેડૂતો અને ખાણકામની કંપનીઓને તેમાં પોતાના જળાશયોમાંથી કમાણી કરવાનો નવો ઉપયોગ મળ્યો હોય તેમ લાગે છે. ઓસ્ટ્રેલિયાની સનસેન્જી વિકાસશીલ દેશોમાં પોતાનું બજાર શોધે છે. આ દેશોમાં વિદ્યુત ઊર્જાની અછત હોય છે અને તેની સામે પાણીના પુષ્કળ સ્રોત હોય છે. તેમજ પુષ્કળ સૂર્યનો તાપ મળતો હોય છે. ભારતમાં ઓસ્ટ્રેલિયાની આ કંપની આરંભમાં જણાવ્યું તેમ તાતા પાવર સાથે તરતું સૌર વિદ્યુત મથક સ્થાપવા પ્રયત્ન કરી રહેલ છે. તે પહેલા જળાશયની સપાટી પર તરતી સૌર પેનલોની હારમાળાઓ વિશે જાણી લઈએ.